[{"text_idx": "#000000", "text": "DBH 4. mailako Biologia arloko ikasleok kostaldeko ekosistema modu aktiboan eta esperimentalean aztertu dugu Azterkosta programan parte hartuz."}, {"text_idx": "#000001", "text": "AZTERKOSTA kanpainan hainbat ikastetxek parte hartzen dute (iaz adibidez 138 izan ziren) eta programa honen bitartez, Euskal Herriko kostalde-eremu desberdinen egoera ekologikoa aztertzen da; horretarako jasotako hainbat material erabiliz."}, {"text_idx": "#000002", "text": "Aurten, Egapek ere parte hartu du kanpainan, eta DBH 4. mailako Biologia ikasgaia lantzen dugun ikasleok pasa den astean laginketa egiteko aukera izan genuen. Donostiako Ondarreta hondartza aztertu eta bertan hiru alderdi ezberdin kontuan hartu genituen: uraren kalitatea (tenperatura, pH-a, nitratoen eta fosfatoen kontzentrazioa, etab.), eremuko biodibertsitatea eta gizakiaren eragina edo inpaktua."}, {"text_idx": "#000003", "text": "Egindako azterketen emaitzak Donostiako Ingurugelara bidali zituzten eta gainerako ikastetxeek lortutakoekin, kurtsoan zehar jasoko dugu Euskal kostaldearen egoera ekologikoa biltzen duen txostena. Gure aldetik esango dugu, aztertu genuen Ondarretako egoera, nahiko ona dela. Jakina, beti dago zerbait hobetzeko!"}, {"text_idx": "#000013", "text": "EGAPE.EUSek ez du bere gain hartuko erabiltzaileek isuritako iruzkinen edo iritzien gaineko erantzukizunik. Inolako eduki ezegokirik edo legea nahiz hirugarrenen eskubideak urratzen dituen edukirik atzematen baduzu, gure e-mailera jakinarazi dezakezu: info@eranafarroa.eus"}]